title: Id-Direttiva tal-Kunsill tat-12 ta’ Ġunju 1978 dwar l-approssimazzjoni tal-liġijiet ta' l-Istati Membri fejn jikkonċernaw sistemi ta’ tisħin għall-kompartimenti tal-passiġġieri ta’ vetturi bil-mutur

text:
Avviż Legali Importanti

|

31978L0548

Official Journal L 168 , 26/06/1978 P. 0040 - 0044 Finnish special edition: Chapter 13 Volume 8 P. 0140  Greek special edition: Chapter 13 Volume 7 P. 0125  Swedish special edition: Chapter 13 Volume 8 P. 0140  Spanish special edition: Chapter 13 Volume 8 P. 0190  Portuguese special edition Chapter 13 Volume 8 P. 0190

		Id-Direttiva tal-Kunsilltat-12 ta’ Ġunju 1978dwar l-approssimazzjoni tal-liġijiet ta' l-Istati Membri fejn jikkonċernaw sistemi ta’ tisħin għall-kompartimenti tal-passiġġieri ta’ vetturi bil-mutur(78/548/KEE)IL-KUNSILL TAL-KOMUNITAJIET EWROPEJ,Wara li kkunsidra it-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu,Wara li kkunsidra l-proposta mingħand il-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Soċjali u tal-Ekonomija [2],Billi l-ħtiġiet tekniċi li l-vetturi bil-mutur għandhom jissodisfaw b’konforma mal-liġijiet nazzjonali li jikkonċernaw inter alia lis-sistemi ta’ tisħin għall-kompartimenti tal-passiġġieri tal-vetturi bil-mutur;Billi dawn il-ħtiġiet ma jaqblux minn Stat Membru għall-ieħor; billi huwa għalhekk neċessarju li l-Istati Membri kollha jadottaw l-istess ħtiġiet jew b’żieda jew minflok ir-regoli eżistenti tagħhom sabiex, b’mod partikolari, jippermettu li l-proċedura għall-approvazzjoni tat-tip tal-KEE, li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri skond l-approvazzjoni tat-tip ta’ vetturi bil-mutur u l-karrijiet tagħhom [3], kif l-aħħar emendata mid-Direttiva 78/547/KEE [4], tiġi introdotta fir-rigward ta’ kull tip ta’ vettura;Filwaqt li l-approssimazzjoni tal-liġijiet nazzjonali li jirrigwardaw vetturi b’mutur titlob ir-rikonoxximent reċiproku mill-Istati Membri ta' l-ispezzjonijiet li jsiru minn kull wieħed minnhom abbażi ta' ħtiġiet komuni,ADOTTA DIN ID-DIRETTIVA:Artikolu 1Għall-finijiet ta’ din id-Direttiva, "vettura" tfisser kull vettura bil-mutur fil-kategorija M1 (kif iddefinita fl-Anness I mad-Direttiva 70/156/KEE) iddisinjata għall-użu fit-triq, li jkollha mill-inqas erba’ roti u ddisinjata għal veloċità massima li taqbeż il-25km fis-siegħa.Artikolu 2L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ vettura għal raġunijiet irrelatati mas-sistema tat-tisħin tal-kompartiment tal-passiġġieri jekk is-sistema tissodisfa l-ħtiġiet imniżżla fl-Anness 1.Artikolu 3L-ebda Stat Membru ma jista’ jirrifjuta jew jipprojbixxi l-bejgħ, reġistrazzjoni, dħul fis-servizz jew użu ta’ xi vettura għal raġunijiet irrelatati mas-sistema tat-tisħin għall-kompartimenti tal-passiġġieri jekk is-sistema tissodisfa l-ħtiġiet stipulati fl-Anness 1.Artikolu 4Kull emenda meħtieġa biex jiġu adottati d-disposizzjonijiet ta' l-Annessi biex jiġi kkunsidrat il-progress tekniku għandha tiġi adottata bi qbil mal-proċedura stipulata fl-Artikolu 13 tad-Direttiva 70/156/KEE.Din il-proċedura għandha tapplika wkoll għall-introduzzjoni f'din id-Direttiva ta’ disposizzjonijiet fuq sistemi tat-tisħin awżiljarji intenzjonati biex ikunu installati b'mod permanenti fil-vettura.Artikolu 51. L-Istati Membri għandhom idaħħlu fis-seħħ il-disposizzjonijiet meħtieġa sabiex ikunu konformi ma’ din id-Direttiva fi żmien 18-il xahar min-notifika tagħha u għandhom minnufih jinfurmaw lill-Kummissjoni dwar dan.2. L-Istati Membri għandhom jassiguraw li t-test tad-disposizzjonijiet ewlenija tal-liġi nazzjonali li jadottaw fil-qasam kopert minn din id-Direttiva jiġi kkomunikat lill-Kummissjoni.Artikolu 6Din id-Direttiva hija indirizzata lill-Istati Membri.Magħmula fil-Lussemburgu, it-12 ta’ Ġunju 1978.Għall-KunsillIl-President.K. Olesen[1] ĠU Nru C 118, 16.5.1977, p. 29.[2] ĠU Nru C 114, 11.5.1977, p. 6.[3] ĠU Nru L 42, 23.2.1970, p. 1.[4] Ara paġna 39 ta’ dan il-Ġurnal Uffiċjali.--------------------------------------------------ANNESS 11. DEFINIZZJONIGħall-finijiet ta’ din id-Direttiva, "sistemi ta’ tisħin għall-kompartimenti tal-passiġġieri" tfisser kull sistema li tista’ tgħolli t-temperatura fl-ispazju rriservat għall-okkupanti tal-vettura u li tuża sħana mill-magna għal dan l-għan.2. ĦTIĠIET2.1. Il-vetturi kollha għandu jkollhom sistema biex issaħħan il-kompartiment tal-passiġġieri.2.2. F'vetturi li jkollhom sistema biex issaħħan il-kompartiment tal-passiġġieri permezz ta' sħana li ġejja jew mill-gass ta' l-exhaust jew mill-arja tat-tkessiħ tal-magna, din is-sistema jeħtieġ li tkun iddisinjata b’tali mod li:2.2.1. l-arja msaħħna li tidħol fil-kompartiment ma jkunx fiha aktar gass ta' l-exhaust mill-arja ambjentali minn mnejn tidħol l-arja fuq in-naħa ta’ barra tal-vettura;2.2.2. l-okkupanti tal-vettura ma jistgħux, waqt l-użu normali tal-vettura fit-triq, jiġu f’kuntatt ma’ partijiet ta' l-apparat li jistgħu jikkawżaw ħruq. Din il-kondizzjoni tiġi kkunsidrata sodisfatta jekk il-partijiet ma jilħqux temperatura ta' 80ºĊ;2.2.3. l-arja sħuna li tidħol fil-kompartiment tal-passiġġieri ma tistax tilħaq temperaturi li jistgħu jikkawżaw ħruq lill-okkupanti. Din il-kondizzjoni tiġi kkunsidrata sodisfatta jekk id-differenza bejn it-temperatura ta' l-arja sħuna li tidhol fil-kompartiment tal-passiġġieri u t-temperatura ambjentali ma taqbiżx il-110 ºĊ.2.3. Il-ħtiġiet stipulati f’2.2.1 jiġu kkunsidrati sodisfatti fir-rigward ta’ sistemi ta’ tisħin illi jinkludu l-apparat tat-trasferiment tas-sħana, li ċ-ċirkuwitu primarju tiegħu jgħaddu minn fuqu gass ta' l-exhaust jew arja mniġġsa, sakemm il-kondizzjonijiet li ġejjin jintlaħqu:2.3.1. il-ħitan taċ-ċirkuwitu primarju ta' l-apparat tat-trasferiment tas-sħana m’għandhomx ikunu jitilfu l-arja taħt ebda pressjoni sa u inklużi 2 bar;2.3.2 il-ħitan taċ-ċirkuwitu primarju ta' l-apparat tat-trasferiment tas-sħana m’għandux ikollhom partijiet li jistgħu jinqalgħu;2.3.3. il-parti tal-ħajt ta' l-apparat tat-trasferiment tas-sħana mill-gass ta' l-exhaust fejn isir it-trasferiment tas-sħana għandu jkun mill-inqas 2mm fi ħxuna jekk ikun magħmul minn azzar mhux illigat;2.3.3.1. f’każi li materjali oħra jiġu użati (inklużi materjali komposti jew miksija), il-ħxuna tal-ħajt għandha tkun b’tali mod li tiżgura li l-apparat tat-trasferiment tas-sħana jkollu l-istess ħajja ta’ servizz bħal fil-każ imsemmi f’ 2.3.3;2.3.3.2. jekk il-parti ta' l-apparat tat-trasferiment tas-sħana fejn isir it-trasferiment tas-sħana ikun miksi bl-enamel, il-ħajt fejn dan l-enamel ikun ġie applikat għandu jkun mill-inqas 1mm fi ħxuna. Din il-kisja għandha tkun tiflaħ u ma tagħmilx arja, u ma għandhiex tkun poruża;2.3.4. it-tubu li jikkonduċi l-gass ta' l-exhaust għandu jinkludi żona ta' l-ittestjar għall-korrużjoni li tkun mill-anqas ta’ tul ta’ 30 mm; din iż-żona għandha tkun imqieħgda direttament wara l-ħruġ ta' l-apparat tat-trasferiment tas-sħana. Għandha titħalla mikxufa u trid tkun faċilment aċċessibbli;2.3.4.1. il-ħajt ta’ din iż-żona ma għandux ikun eħxen mit-tubi tal-gass ta' l-exhaust li jkunu mqiegħda ġewwa l-apparat tat-trasferiment tas-sħana u l-materjali u l-kwalitajiet tal-wiċċ ta’ din is-sezzjoni jridu jkunu komparabbli ma’ dak ta' dawn it-tubi;2.3.4.2. jekk l-apparat tat-trasferiment tas-sħana jifforma biċċa waħda mas-silencer ta' l-exhaust tal-vettura, il-ħajt estern tas-silencer irid ikun ikkunsidrat bħala żona li taqbel ma’ 2.3.4.1 fejn xi korrużjoni tista’ sseħħ.2.4. Għas-sistemi tat-tisħin li jużaw l-arja tat-tkessiħ tal-magna għal skopijiet ta’ tisħin, il-kondizzjonijiet ta’ 2.2.1 huma kkunsidrati sodisfatti sakemm ikunu konformi mal-ħtiġiet li ġejjin:2.4.1. kull tip ta’ arja tat-tkessiħ li tiġi f’kuntatt biss ma' l-uċuħ tal-magna li ma jinkludux partijiet li jistgħu jinqalgħu, tista’ tintuża bħala arja ta’ tisħin mingħajr il-ħtieġa ta’ apparat tat-trasferiment tat-tisħin; il-konnessjonijiet bejn il-ħitan ta’ dan iċ-ċirkuwitu tat-tkessiħ ta' l-arja u l-uċuħ li jintużaw għat-trasferiment tas-sħana għandhom ikunu ma jitilfux gassijiet u reżistenti għaż-żejt. Dawn il-ħtiġiet jiġu kkunsidrati sodisfatti jekk, per eżempju,2.4.1.1. l-inforra madwar kull sparking plug tevakwa xi nixxiegħat ta’ gassijiet ’il barra miċ-ċirkuwitu tat-tisħin ta’ l-arja;2.4.1.2. il-ġonta bejn is-cylinder head u l-manifold ta' l-exhaust tkun mqiegħda fuq in-naħa ta’ barra taċ-ċirkuwitu tat-tisħin ta' l-arja;2.4.1.3. ikun hemm protezzjoni doppja kontra l-ħruġ ta’ gassijiet bejn is-cylinder head u s-cylinder u jekk joħorġu xi gassijiet mill-ewwel ġonta jiġu evakwati ’l barra miċ-ċirkuwitu tat-tisħin ta’ l-arja,jew:il-protezzjoni kontra l-ħruġ ta’ gassijiet bejn is-cylinder head u s-cylinder xorta żżomm meta l-iskorfini tas-cylinderhead ikunuissikkati bierda għal terz tat-torque nominali stipulat mill-manifattur,jew:iż-żona fejn is-cylinderhead jintrabat mas-cylinder tkun mqiegħda barra miċ-ċirkuwitu tat-tisħin ta’ l-arja.3. L-APPLIKAZZJONI GĦALL-APPROVAZZJONI TAT-TIP TAL-KEE3.1. L-applikazzjoni għall-approvazzjoni tat-tip tal-KEE ta’ tip ta’ vettura fir-rigward ta’ sistemi tat-tisħin tal-kompartimenti tal-passiġġieri trid tiġi ssottomessa mill-manifattur tal-vettura jew minn rappreżentant awtorizzat minnu.3.2. Din irid ikollha magħha d-dokumenti li ġejjin imħejjija fi tliet kopji u d-dettalji li ġejjin:3.2.1. fil-każ ta’ sistemi tat-tisħin li jużaw sħana mil-likwidu tat-tkessiħ tal-magna:- deskrizzjoni fil-qosor tat-tip ta’ vettura fir-rigward tas-sistema tat-tisħin għall-kompartiment tal-passiġġieri; it-tip ta’ magna u s-sistema tat-tisħin għandhom ikunu speċifikati.3.2.2. fil-każ ta’ sistemi tat-tisħin li jużaw is-sħana mill-gass ta' l-exhaust jew mill-arja tat-tkessiħ tal-magna:- deskrizzjoni ddettaljata tat-tip ta’ vettura fir-rigward tas-sistema tat-tisħin għall-kompartiment tal-passiġġieri; it-tip ta’ magna għandha tkun speċifikata;- disinn tat-tqassim tas-sistema tat-tisħin li turi l-pożizzjoni tagħha fil-vettura.3.3. Fil-każ ta’ sistema tat-tisħin kif iddefinita f’2.3, is-servizz tekniku jista’ jitlob kampjun mill-apparat tat-trasferiment ta’ l-arja użat f’din it-tip ta’ sistema u/jew xi dokument li juri li l-apparat tat-trasferiment ta’ l-arja jikkonforma mal-ħtiġiet ta’ 2.3.3.4. Fil-każ ta’ sistemi tat-tisħin kif iddefiniti f’2.3 u f’2.4, vettura li tirrappreżenta t-tip ta’ vettura biex tiġi approvata għandha tkun issottomessa lis-servizz tekniku responsabbli biex iwettaq il-prova ta' l-approvazzjoni tat-tip.--------------------------------------------------ANNESS IIMUDELL(Format massimu: A4 (210 x 297 mm)+++++ TIFF +++++--------------------------------------------------


title: Id-Direttiva 2005/69/KE tal-Parlament Ewropew u tal-Kunsill  tas-16 ta’ Novembru 2005  li temenda għas-sebgħa u għoxrin darba d-Direttiva tal-Kunsill 76/769/KEE dwar l-approssimazzjoni tal-liġijiet, ir-regolamenti, u d-dispożizzjonijiet amministrattivi ta’ l-Istati Membri li għandhom x’jaqsmu ma’ restrizzjonijiet fuq il- marketing  u l-użu ta’ ċertu sustanzi u preparazzjonijiet perikolużi (idrokarburi poliċikliċi aromatiċi fi żjut dilwenti u f’tajers)

text:
               9.12.2005

               MT

               Il-Ġurnal Uffiċjali ta’ l-Unjoni Ewropea

               51

         ID-DIRETTIVA 2005/69/KE TAL-PARLAMENT EWROPEW U TAL-KUNSILL
   tas-16 ta’ Novembru 2005
   li temenda għas-sebgħa u għoxrin darba d-Direttiva tal-Kunsill 76/769/KEE dwar l-approssimazzjoni tal-liġijiet, ir-regolamenti, u d-dispożizzjonijiet amministrattivi ta’ l-Istati Membri li għandhom x’jaqsmu ma’ restrizzjonijiet fuq il-marketing u l-użu ta’ ċertu sustanzi u preparazzjonijiet perikolużi (idrokarburi poliċikliċi aromatiċi fi żjut dilwenti u f’tajers)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-Opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               It-tajers jiġu prodotti billi jintużaw żjut dilwenti li jista’ jkun fihom livelli varji ta’ idrokarburi poliċikliċi aromatiċi (PAHs) li ma jiġux miżjuda apposta. Waqt il-proċess ta’ produzzjoni l-PAHs jistgħu jiġu nkorporati fil-matriċi tal-lasktu. Għalhekk, jistgħu jinstabu f’ammonti varji fil-prodott finali.

               (2)

               Il-‘Benzo(a)pyrene’ (BaP) jista’ jkun indikatur kwalitattiv u kwantitattiv għall-preżenza ta’ PAHs. Il-BaP u PAHs oħra ġew klassifikati bħala karċinoġeniċi, mutaġeniċi u tossiċi għar-riproduzzjoni. Barra minn hekk, minħabba l-preżenza ta’ dawn il-PAHs, diversi żjut dilwenti ġew awtomatikament klassifikati bħala karċinoġeniċi, mutaġeniċi u tossiċi għar-riproduzzjoni.

               (3)

               Il-Kumitat Xjentifiku għat-Tossiċità, għall-Ekotossiċità u għall-Ambjent (is-CSTEE) ikkonferma s-sejbiet xjentifiċi li jidentifikaw l-effetti ħżiena tal-PAHs fuq is-saħħa.

               (4)

               L-emissjonijiet tal-BaP u PAHs oħra fl-ambjent għandhom jitnaqqsu kemm jista’ jkun. Sabiex jiġi pprovdut livell għoli ta’ protezzjoni għas-saħħa tal-bniedem u għall-ambjent u sabiex issir kontribuzzjoni għat-tnaqqis ta’ l-emissjonijiet totali annwali ta’ PAHs kif mitlub mill-Protokoll ta’ l-1998 għall-Konvenzjoni dwar it-Tniġġis Transkonfinali ta’ l-Arja fuq Distanza Kbira fuq Tniġġis Organiku Persistenti ta’ l-1979, jidher għalhekk li hemm bżonn li jiġi ristrett il-marketing u l-użu ta’ żjut dilwenti b’ konetut għoli ta’ PAH u taħlit użat bħala żjut dilwenti fil-produzzjoni tat-tajers.

               (5)

               Id-Direttiva tal-Kunsill 76/769/KEE tas-27 ta’ Lulju 1976 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri dwar restrizzjonijiet fuq il-marketing u l-użu ta’ ċertu sustanzi u preparazzjonijiet perikolużi (3) għandha għalhekk tiġi emendata għaldaqstant.

               (6)

               Bla ħsara għar-rekwiżiti ta’ dispożizzjonijiet Ewropej oħra, din id-Direttiva tkopri t-tajers ta’ karozzi għall-passiġġieri (4), it-tajers ta’ trakkijiet ħfief u tqal (5), it-tajers għall-użu fl-agrikultura (6) u t-tajers tal-muturi (7).

               (7)

               Sabiex jiġu sodisfatti r-rekwiżiti meħtieġa għas-sigurtà u b’mod partikulari biex jiġi żgurat li t-tajers ikollhom livell għoli ta’ qabda fuq l-imxarrab, hemm bżonn perijodu transitorju li matulu l-produtturi tat-tajers jistgħu jiżviluppaw u jittestjaw tipi ġodda ta’ tajers prodotti mingħajr żjut dilwenti b’ammont għoli ta’ aromatiċi. Skond l-informazzjoni li hemm disponibbli bħalissa, ix-xogħol għall-iżvilupp u għall-ittestjar se jieħu żmien konsiderevoli, peress li l-produtturi se jkollhom iwettqu sensiliet numerużi ta’ testijiet qabel ma jkun jista’ jiġi garantit livell għoli ta’ qabda fuq l-imxarrab meħtieġ fil-każ tat-tajers il-ġodda. Għalhekk, din id-Direttiva għandha tiġi applikata għall-operaturi ekonomiċimill- 1 ta’ Jannar 2010.

               (8)

               Hemm bżonn li jiġu adottati metodi armonizzati għall-ittestjar sabiex tiġi applikata din id-Direttiva fir-rigward tal-kontenut ta’ PAHs fi żjut dilwenti u f’tajers. L-adozzjoni ta’ dan it-tip ta’ metodi għall-ittestjar m’għandhiex tittardja d-dħul fis-seħħ ta’ din id-Direttiva. Preferibbilment il-metodu għall-ittestjar jiġi żviluppat fuq livell Ewropew jew internazzjonali, mill-Kumitat Ewropew għall-Istandardizzazzjoni (is-CEN) jew mill-Organizzazzjoni Internazzjonali għall-Istandardizzazzjoni (l-ISO) skond il-każ. Il-Kummissjoni tista’ tippubblika riferenzi għall-istandards relevanti tas-CEN jew ta’ l-ISO jew tistabbilixxi dan it-tip ta’ metodi bi qbil ma’ l-Artikolu 2a tad-Direttiva 76/769/KEE, fejn meħtieġ.

               (9)

               Din id-Direttiva ma taffettwax il-leġiżlazzjoni Komunitarja li tistabbilixxi r-rekwiżiti minimi għall-ħarsien tal-ħaddiema, bħad-Direttiva tal-Kunsill 89/391/KEEtat- 12 ta’ Ġunju 1989 dwar l-introduzzjoni ta’ miżuri li jħeġġu titjib fis-sigurtà u fis-saħħa tal-ħaddiema fuq il-post tax-xogħol (8), u direttivi individwali bbażati fuqha, b’mod partikulari d-Direttiva 2004/37/KE tal-Parlament Ewropew u tal-Kunsill tad-29 ta’ April 2004 dwar il-ħarsien tal-ħaddiema mir-riskji marbutin ma’ l-esposizzjoni għal sustanzi karċinoġeniċi jew mutaġenici fuq il-post tax-xogħol (is-sitt Direttiva individwali fit-tifsira ta’ l-Artikolu 16(1) tad-Direttiva tal-Kunsill 89/391/KEE) (9) u d-Direttiva tal-Kunsill 98/24/KE tas-7 ta’ April 1998 dwar il-ħarsien tas-saħħa u tas-sigurtà tal-ħaddiema kontra r-riskji marbutin ma’ l-aġenti kimiċi fuq il-post tax-xogħol (l-erbatax-il Direttiva individwali skond it-tifsira ta’ l-Artikolu 16(1) tad-Direttiva 89/391/KEE) (10).

               (10)

               M’huwiex l-iskop ta’ din id-Direttiva li tillimita t-tqegħid fis-suq kif definit fl-Artikolu 2(1) tad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, ir-regolamenti, u d-dispożizzjonijiet amministrattivi li għandhom x’ jaqsmu mal-klassifikazzjoni, l-ipparkjar u t-tikkettar ta’ sustanzi perikoluzi (11), ta’ tajers magħmula qabel l-1 ta’ Jannar 2010 u li għalhekk jistgħu jinbiegħu minn ħażniet wara din id-data. Id-data ta’ produzzjoni ta’ tajers tista’ tingħaraf faċilment permezz tad-‘data ta’ manifattura’ li bħalissa trid tiġi mmarkata fuq it-tajer b’mod obbilgatorju kif stabbilit fid-Direttiva 92/23/KEE. It-tajers kollha li jerġa’ jingħatalhom wiċċ ġdid wara l-1 ta’ Jannar 2010 għandhom isiru b’materjal li jkun fih żjut dilwenti ġodda b’livell baxx ta’ PAH.

         ADOTTAW DIN ID-DIRETTIVA:
   L-Artikolu 1
   L-Anness I tad-Direttiva 76/769/KEE qiegħed jiġi emendat kif stabbilit fl-Anness ta’ din id-Direttiva.
   L-Artikolu 2
   L-Istati Membri għandhom jadottaw u jippubblikaw il-liġijiet, regolamenti u dispożizzjonijiet amministrattivi meħtieġa sabiex jissodisfaw din id-Direttiva sa 29 ta' Diċembru ta’ l-2006. Għandhom jinfurmaw b’dan lill-Kummissjoni minnufih.
   Għandhom japplikaw dawk id-dispożizzjonijietmill- 1 ta’ Jannar 2010.
   Meta Stati Membri jadottaw dawn il-miżuri, dawn għandu jkun fihom riferenza għal din id-Direttiva jew ikunu akkumpanjati b’tali riferenza fl-okkażjoni tal-pubblikazzjoni uffiċjali tagħhom. Il-metodi ta’ kif issir din ir-riferenza għandhom jiġu stabbiliti mill-Istati Membri.
   L-Artikolu 3
   Din id-Direttiva għandha tidħol fis-seħħ fl-għoxrin jum wara dak tal- pubblikazzjoni tagħha fil-Ġurnal Uffiċjali ta’l-Unjoni Ewropea .
   L-Artikolu 4
   Din id-Direttiva hija indirizzata lill-Istati Membri.

      Magħmula fi Strasburgu, nhar is-16 ta’ Novembru 2005.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         Bach of LUTTERWORTH

      (1)  ĠU C 120, ta’ l-20.5.2005, p. 30.

      (2)  Opinjoni tal-Parlament Ewropew tad-9 ta’ Ġunju 2005 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tas-17 ta’ Ottubru 2005.

      (3)  ĠU L 262, tas-27.9.1976, p. 201. Direttiva kif emendata l-aħħar bid-Direttiva tal-Kummissjoni 2004/98/KE (ĠU L 305, ta’ l-1.10.2004, p. 63).

      (4)  Direttiva tal-Kunsill 92/23/KEE tal-31 ta’ Marzu 1992 dwar tajers għal vetturi bil-mutur, it-trejlers u t-twaħħil taghhom (ĠU L 129, ta’ l-14.5.1995, p. 95). Direttiva kif emendata l-aħħar mid-Direttiva tal-Kummissjoni 2005/11/KE (ĠU L 46, tas-17.2.2005, p. 42).

      (5)  Direttiva 92/23/KEE.

      (6)  Regolament 106 UN/ECE.

      (7)  Direttiva 97/24/KE tal-Parlament Ewropew u tal-Kunsill tas-17 ta’ Ġunju 1997 dwar ċerti komponenti u karatteristiċi ta’ vetturi b’żewġ jew tlitt roti (ĠU L 226, tat-18.8.1997, p. 1). Direttiva kif emendata l-aħħar bid-Direttiva tal-Kummissjoni 2005/30/KE (ĠU L 106, tas-27.4.2005, p. 17).

      (8)  ĠU L 183, tad-29.6.1989, p. 1. Direttiva kif emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).

      (9)  ĠU L 158, tat-30.4.2004, p. 50. Verżjoni korretta fil-ĠU L 229, tad-29.6.2004, p. 23.

      (10)  ĠU L 131, tal-5.5.1998, p. 11. Direttiva kif emendata bl-Att ta’ Adezjoni 2003.

      (11)  ĠU C 196, tas-16.8.1967, p. 1. Direttiva kif emendata l-aħħar bid-Direttiva tal-Kummissjoni 2004/73/KE (ĠU L 152, tat-30.4.2004, p. 1). Verżjoni korretta fil-ĠU L 216, tas-16.6.2004, p. 3.

      ANNESS
      Il-punt li ġej qiegħed jiżdied ma’ l-Anness I tad-Direttiva 76/769/KEE:

                                 “50.

                                 Idrokarburi poliċikliċi aromatiċi (PAH)

                                 1.

                                 Benzo(a)pyrene (BaP)
                                 CAS Nru. 50-32-8

                                 2.

                                 Benzo(e)pyrene (BeP)
                                 CAS Nru. 192-97-2

                                 3.

                                 Benzo(a)anthracene (BaA)
                                 CAS Nru. 56-55-3

                                 4.

                                 Chrysen (CHR)
                                 CAS Nru. 218-01-9

                                 5.

                                 Benzo(b)fluoranthene (BbFA)
                                 CAS Nru 205-99-2

                                 6.

                                 Benzo(j)fluoranthene (BjFA)
                                 CAS Nru 205-82-3

                                 7.

                                 Benzo(k)fluoranthene (BkFA)
                                 CAS Nru 207-08-9

                                 8.

                                 Dibenzo(a, h)anthracene (DBAhA)
                                 CAS Nru 53-70-3

                                 (1)

                                 Żjut dilwenti ma jistgħux jitpoġġew fis-suq u ma jistgħux jintużaw għall-produzzjoni tat-tajers, jew partijiet minn tajers, jekk ikun fihom:

                                             —

                                             iktar minn 1 mg/kg BaP, jew

                                             —

                                             aktar minn 10 mg/kg tat-total tal-PAHs kollha imniżżlin.

                                       Dawn il-limiti jitqiesu li ġew rispettati, jekk l-estratt ta’ poliċikliċi aromatiċi (PCA) ikun inqas minn 3 % fil-massa, kif imkejjel mill-Istitut taż-Żejt bl-istandard IP346: 1998 (Id-Determinazzjoni ta’ PCA fi żjut ta’ bażi lubrikanti li m’humiex użati u fi frazzjonijiet ta’ żejt mhux raffinat li ma fihomx asphaltene – Metodu ta’ indiċi rifrattiv ta’ l-estrazzjoni ta’ Dimethyl sulphoxide), dejjem jekk il-konformità mal-valuri limitu ta’ BaP u ta’ PAHs elenkati, kif ukoll il-korrelazzjoni ta’ valuri mkejla permezz ta’ l-estratt ta’ PCA, tkun kontrollata mill-manifattur u mill-importatur kull 6 xhur jew wara kull bidla operattiva ewlenija, skond liema tiġi l-ewwel

                                 (2)

                                 Barra minn hekk, it-tajers u l-materjal użat għall-bdil ta’ l-uċuh tat-tajers manifatturati wara l-1 ta’ Jannar 2010 ma jistgħux jitpoġġew fis-suq jekk ikun fihom żjut dilwenti li jaqbżu l-limiti indikati fil-paragrafu 1.
                                 Dawn il-limiti jitqiesu li ġew rispettati, jekk il-komposti ta’ lastiku vulkanizzat ma jaqbżux il-limitu ta 0,35  % ta’ protoni Bay kif imkejla u kkalkulati permezz ta’ l-ISO 21461 (Lastiku vulkanizzat – Determinazzjoni ta’ l- aromatiċitàtaż-żejt f’komposti ta’ lastiku vulkanizzat).

                                 (3)

                                 Bħala deroga, paragrafu 2 m’għandux japplika għal tajers li ngħatalhom wiċċ ġdid jekk il-wiċċ il-ġdid ma jkunx fih żjut dilwenti aktar mil-limiti indikati fil-paragrafu 1.”


title: Id-Direttiva tal-Kunsill tas-16 ta’ Ottubru 1978 dwar l-approssimazzjoni tal-liġijiet ta’ l-Istati Membri li jirrigwardaw il-‘head restraint’ tas-sedili ta’ vetturi bil-mutur

text:
Avviż Legali Importanti

|

31978L0932

Official Journal L 325 , 20/11/1978 P. 0001 - 0015 Finnish special edition: Chapter 13 Volume 9 P. 0085  Swedish special edition: Chapter 13 Volume 9 P. 0085  Greek special edition: Chapter 13 Volume 07 P. 0190

		Id-Direttiva tal-Kunsilltas-16 ta’ Ottubru 1978dwar l-approssimazzjoni tal-liġijiet ta’ l-Istati Membri li jirrigwardaw il-‘head restraint’ tas-sedili ta’ vetturi bil-mutur(78/932/EEC)Il-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Socjali [3],Billi l-ħtiġiet tekniċi illi il-vetturi bil-mutur għandhom jissodisfaw skond il-liġijiet nazzjonali jikkonċernaw interalia lill-‘headrestraints’;Billi dawn il-ħtiġiet ivarjaw minn Stat Membru għall-ieħor; billi huwa għalhekk neċessarju illi l-Istati Membri kollha jadottaw l-istess ħtiġiet, jew b’żieda jew minflok ir-regoli eżistenti tagħhom sabiex, b’mod partikolari, jippermettu li l-proċedura tal-approvazzjoni tat-tip tal-KEE, li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [4], kif emendata l-aħħar mid-Direttiva 78/547/KEE [5], tiġi introdotta fir-rigward ta’ kull tip ta’ vettura.Billi l-ħti[iet komuni għall-muntaġġi nterni tal-kompartiment tal-passi[[ier, it-tqassim tal-kontrolli, is-saqaf u u s-serħan tad-dahar, u n-naħa ta’ wara tas-sedil kienu stipulati fid-Direttiva 74/60/EEC [6]; billi dawk għall-muntaġġi nterni li jirrigwardaw il-protezzjoni tas-sewwieq mill-mekkaniżmu tal-isteering fl-eventwalità ta’ impatt kienu stipulati fid-Direttiva 74/297/KEE [7]; billi dawk li jirrigwardaw is-saħħa tas-sedili u tal-ankoraġġi tagħhom kienu stipulati fid-Direttiva 74/408/KEE [8]; billi dawk li jirrigwardaw l-ankora[[taċ-ċintorini tas-sigurtà kienu stipulati fid-Direttiva 76/115/KEE [9]; billi dawk li jirrigwardaw iċ-ċintorini tas-sigurtà u sistemi tat-trażżin kienu stipulati fid-Direttiva 77/541/KEE [10];Billi proċedura armonizzata ta’ l-approvazzjoni tat-tip ta’ komponenti għall-‘headrestraints’ tagħmilha possibbli għal kull Stat Membru li jivverifika l-konformità mal-ħtiġiet komuni tal-kostruzzjoni u l-ittestjar u li jinforma lill-Istati Membri l-oħra bis-sejbiet tiegħu billi jibgħat kopja taċ-ċertifikat tal-approvazzjoni tat-tip ta’ komponent kompluta għal kull tip ta’ ‘headrestraint’; billi t-tqiegħid ta’ marka ta’ l-approvazzjoni tat-tip tal-KEE ta’ komponent fuq il-‘headrestraints’ immanifatturati b’konformità mat-tip approvat tneħħi kull bżonn ta’ verifiki tekniċi fuq dawn il-‘headrestraints’ fl-Istati Membri l-oħra;Billi l-approssimazzjoni tal-liġijiet nazzjonali li jirrigwardaw il-vetturi bil-mutur jinvolvi r-rikonoxximent reċiproku mill-Istati Membri ta’ verifiki li jitwettqu minn kull wieħed minnhom fuq il-bażi ta’ ħtiġiet komuni,ADOTTA DIN ID-DIRETTIVA:Artikolu 11. Kull Stat Membru għandu jagħti approvazzjoni tat-tip ta’ komponent għal kull tip ta’ ‘headrestraint’ kemm jekk tkun integrata mas-sedili tal-vetturi bil-mutur jew le, li tissodisfa l-ħtiġiet tal-kostruzzjoni u l-ittestjar stipulati fl-Annessi I sa V.2. L-Istat Membru li jkun ta l-approvazzjoni tat-tip tal-KEE ta’ komponent għal ‘headrestraint’ għandu jieħu l-miżuri meħtieġa sabiex jivverifika illi l-mudelli tal-produzzjoni jikkonformaw mat-tip approvat, sakemm dan ikun neċessarju u jekk ikun hemm il-ħtieġa f’kooperazzjoni mal-awtoritajiet kompetenti fl-Istati Membri l-oħra. Verifikazzjoni ta’ dan it-tip għandha tkun limitata għal testijiet saltwarji.Artikolu 2L-Istati Membri għandhom, għal kull tip ta’ ‘headrestraint’ li huma japprovaw skond l-Artikolu 1, joħorġu marka tal-approvazzjoni tat-tip tal-KEE ta’ komponent, lill-manifattur, jew lir-rappreżentant awtorizzat tiegħu, li tikkonforma mal-mudell li jidher fl-Anness VI.L-Istati Membri għandhom jieħdu l-miżuri kollha xierqa biex jipprevjenu l-użu ta’ marki li jkunu jistgħu joħolqu konfużjoni bejn ‘headrestraints’ li jkunu ngħataw l-approvazzjoni tat-tip skond l-Artikolu 1 u mezzi oħra.Artikolu 31. L-ebda Stat Membru ma jista’ jipprojbixxi t-tqegħid fis-suq ta’ ‘headrestraints’ għal raġunijiet li għandhom x’jaqsmu mal-kostruzzjoni tagħhom jew il-metodu ta’ kif jiffunzjonaw jekk ikollhom il-marka tal-approvazzjoni tat-tip tal-KEE ta’komponent.2. Madankollu, Stat Membru jista’ jipprojbixxi t-tqegħid fis-suq ta’ ‘headrestraints’ li jkollhom il-marka tal-approvazzjoni tat-tip tal-KEE ta’ komponent li b’mod konsistenti jonqsu milli jikkonformaw mat-tip approvat.Dak l-Istat għandu jinforma minnufih lill-Istati Membri l-oħra u lil Kummissjoni fuq il-miżuri meħuda, u jispeċifika r-raġunijiet li wassluh għal din id-deċiżjoni.Artikolu 4L-awtoritajiet kompetenti ta’ kull Stat Membru għandhom fi żmien xahar jibgħatu lill-awtoritajiet kompetenti tal-Istati Membri l-oħra kopja taċ-ċertifikati tal-approvazzjoni tat-tip ta’ komponent u ċ-ċertifikati ta’ estensjoni kompluti għal kull tip ta’ ‘headrestraint’ li huma japprovaw jew jirrifjutaw li japprovaw.Artikolu 51. Jekk l-Istat Membru li jkun ħareġ approvazzjoni tat-tip tal-KEE ta’ komponent isib li numru ta’ ‘headrestraints’ li jkollhom l-istess marka tal-approvazzjoni tat-tip ta’ komponent ma jikkonformawx mat-tip li jkun ġie approvat, għandu jieħu l-miżuri neċessarji biex jiżgura li l-mudelli tal-produzzjoni jikkonformaw mat-tip approvat. L-awtoritajiet kompetenti ta’ dak l-Istat għandhom javżaw lil dawk tal-Istati Membri l-oħra bil-miżuri li jittieħdu, illi jistgħu jestendu għall-irtirar ta’ l-approvazzjoni tat-tip tal-KEE ta’ komponent. L-awtoritajiet imsemmija għandhom jieħdu l-istess miżuri jekk jiġu informati mill-awtoritajiet kompetenti ta’ Stat Membru ieħor fuq nuqqas ta’ konformità bħal dan.2. L-awtoritajiet kompetenti tal-Istati Membri għandhom fi żmien xahar jinformaw lil xulxin b’kull irtirar ta’ approvazzjoni tat-tip tal-KEE ta’ komponent, u bir-raġunijiet għal dik il-miżura.Artikolu 6Kull deċiżjoni meħuda skond id-dispożizzjonijiet adottati fl-implementazzjoni ta’ din id-Direttiva, biex tiġi rifjutata jew irtirata approvazzjoni tat-tip ta’ komponent għal ‘headrestraint’ jew li tipprojbixxi t-tqegħid tagħha fis-suq jew użu għandha tispeċifika fid-dettall ir-raġunijiet illi fuqhom hija bbażata. Din id-deċiżjoni għandha tiġi notifikata lill-parti konċernata, illi għandha fl-istess ħin tiġi nformata bir-rimedji disponibbli għaliha skond il-liġijiet fis-seħħ fl-Istati Membri u bit-termini ta’żmien pemessi sabiex jiġu eżerċitati dawn ir-rimedji.Artikolu 7L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ vettura għal raġunijiet li jirrigwardaw il-‘headrestraints’ tagħha, jekk dawn ikollhom il-marka tal-approvazzjoni tat-tip tal-KEE ta’ komponent u jkunu intenzjonati għal istallazzjoni f’tip ta’ vettura sottomessa għall-approvazzjoni tat-tip.Artikolu 8L-ebda Stat Membru ma jista’ jirrifjuta jew jipprojbixxi l-bejgħ, ir-reġistrazzjoni, id-dħul fis-servizz jew l-użu ta’ xi vettura għal raġunijiet li jirrigwardaw il-‘headrestraints’ tagħha, jekk dawn ikollhom il-marka tal-approvazzjoni tat-tip tal-KEE ta’ komponent u jkunu intenzjonati għall-istallazzjoni f’tip ta’ vettura sottomesa għall-approvazzjoni tat-tip.Artikolu 9Għall-iskopijiet ta’ din id-Direttiva, ‘vettura’ tfisser kull vettura bil-mutur fil-kategorija M1 (kif definita fl-Anness 1 għad-Direttiva 70/156/KEE) maħsuba għall-użu fit-triq, li jkollha mill-anqas erba’ roti u veloċità massima ddisinjata li taqbeż il-25km fis-siegħa.Artikolu 10Kull emenda neċessarja biex jiġu adattati l-ħtiġiet tal-Annessi għall-progress tekniku għandha tiġi adottata skond il-proċedura stipulata fl-Artikolu 13 tad-Direttiva 70/156/KEE.Artikolu 111. L-Istati Membri għandhom idaħħlu fis-seħħ id-disposizzjoniiet neċessarji sabiex jikkonformaw ma’ din id-Direttiva fi żmien 18-il xahar min-notifika tagħha u għandhom jinformaw minnufih lill-Kummissjoni b’dan.2. L-Istati Membri għandhom jiżguraw li t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva jiġi kkomunikat lill-Kummissjoni.Artikolu 12Din id-Direttiva hija indirizzata lill-Istati Membri.Magħmula fil-Lussemburgu, fis-16 ta’ Ottubru 1978.Għall-KunsillIl-PresidentK. Von dohnanyi[1] ĠU C 82, ta’ l-14.4.1975, p. 74.[2] ĠU C 76, tas-7.4.1975, p. 37.[3] ĠU C 263, tas-17.11.1975, p. 57.[4] ĠU C 42, tat-23.2.1970, p. 1.[5] ĠU C 168, tas-26.6.1978, p. 39.[6] ĠU C 38, tal-11.2.1974, p. 4.[7] ĠU C 165, ta’ l-20.6.1974, p. 16.[8] ĠU C 221, tat-12.8.1974, p. 1.[9] ĠU C 24, 30. 1976. 1970, p. 1.[10] ĠU C 220, tad-29.8.1977, p. 95.--------------------------------------------------LISTA T’ ANNESSIANNESS I: | Kamp ta’ applikazzjoni, definizzjonijiet, applikazzjoni għall-approvazzjoni tat-tip tal-KEE ta’ komponent, speċifikazzjonijiet ġenerali u konformità tal-produzzjoni |ANNESS II: | Il-proċedura biex tiddetermina l-punt ‘H’ u l-angolu attwali tad-dahar tas-sedil u biex tivverifika il-pożizzjonijiet relattivi tal-punti R u H u r-relazzjoni bejn id-disinn tal-angolu tad-dahar tas-sedil u l-angolu attwali tad-dahar tas-sedil. |ANNESS III: | determinazzjoni tal-għoli u l-wisa’ tal-‘headrestraints’ |ANNESS IV: | dettalji tal-linji ddisinjati u l-qisien meħuda matul it-test |ANNESS V: | il-proċedura tat-test biex tivverifika d-dissipazzjoni tal-enerġija |ANNESS VI: | il-marka tal-approvazzjoni tat-tip tal-KEE ta’komponent |ANNESS VII: | iċ-ċertifikat ta’ approvazzjoni tat-tip tal-KEE ta’komponent |--------------------------------------------------


title: Id-Direttiva Tal-Kunsill tat-22 ta’ Marzu 1988 li temenda, fir-rigward tal-politiċi ta’ l-investiment ta’ ċerti UCITS, id-Direttiva 85/611/KEE dwar il-koordinazzjoni ta’ liġijiet, regolamenti u dispożizzjonijiet amministrattivi li jirrelataw għal impriżi għal investimenti kollettivi f’titoli trasferibbli (UCITS)

text:
Avviż Legali Importanti

|

31988L0220

Official Journal L 100 , 19/04/1988 P. 0031 - 0032 Finnish special edition: Chapter 6 Volume 2 P. 0173  Swedish special edition: Chapter 6 Volume 2 P. 0173

		Id-Direttiva Tal-Kunsilltat-22 ta’ Marzu 1988li temenda, fir-rigward tal-politiċi ta’ l-investiment ta’ ċerti UCITS, id-Direttiva 85/611/KEE dwar il-koordinazzjoni ta’ liġijiet, regolamenti u dispożizzjonijiet amministrattivi li jirrelataw għal impriżi għal investimenti kollettivi f’titoli trasferibbli (UCITS)(88/220/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari t-tielet sentenza ta’ l-Artikolu 57(2) tiegħu,Wara li kkunsidra l-proposta mill-Kummissjoni [1],F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-Artikolu 22(1) u (2) tad-Direttiva 85/611/KEE [4] jillimita l-investiment ta’ assi UCITS f’titoli trasferibbli mill-istess kumpannija li toħroġhom għal 5 %, limitu li jista’, jekk meħtieġ, jiżdied għal 10 %;Billi dak il-limitu jimponi problemi speċjali għal UCITS stabbiliti fid-Danimarka f’każijiet meta huma jkunu jixtiequ jinvestu proporzjon apprezzabbli ta’ l-assi tagħhom fis-suq domestiku tal-bonds, ladarba dak is-suq huwa ddominat b’bonds ta’ kreditu ta’ ipoteki u n-numru ta’ istituzzjonijiet li joħorġu dawn il-bonds huwa żgħir ħafna;Billi dawk il-bonds ta’ kreditu ta’ ipoteki huma soġġetti fid-Danimarka għal regoli u sorveljanza speċjali maħsuba biex tipproteġi lil titolari u huma trattati taħt il-liġi Daniża bħala ekwivalenti għal bonds maħruġa jew garantiti mill-Istat;Billi l-Artikolu 22(3) tad-Direttiva 85/611/KEE jidderoga minn paragrafi 1 u 2 ta’ dak l-Artikolu fil-każ ta’ bonds maħruġa jew garantiti minn Stat Membru u jawtorizza lil UCITS biex jinvestu partikolarment sa 35 % ta’ l-assi tagħhom f’dawn il-bonds;Billi deroga simili, imma ta’ estent aktar limitat hija ġġustifikata fir-rigward ta’ bonds tas-settur privat li, anki fl-assenza ta’ garanzija ta’ Stat, madanakollu joffru garanziji speċjali lill-investitur taħt ir-regoli speċifiċi applikabbli għalihom; billi huwa għalhekk neċessarju li din id-deroga tiġi estiża għat-totalità ta’ dawn il-bonds li konġuntement jissodisfaw kriterji fissi, waqt li l-Istati Membri jitħallew iħejju l-lista ta’ bonds li lilhom ikollhom l-intenzjoni, meta approprjat, jagħtu deroga, u li jipprovdu għal proċedura biex l-Istati Membri l-oħrajn identiċi għal dak previst fl-Artikolu 20 tad-Direttiva 85/611/KEE jiġu infurmati,ADOTTA DIN ID-DIRETTIVA:L-Artikolu 1"4. L-Istati Membri jistgħu jgħollu l-limitu stabbilit fil-paragrafu 1 għal massimu ta’ 25 % fil każ ta’ ċerti bonds meta dawn jinħarġu minn istituzzjoni ta’ kreditu li jkollha l-uffiċċju rreġistrat tagħha fi Stat Membru u tkun soġġetta skond il-liġi għal sorveljanza pubblika speċjali ddisinjata biex tipproteġi lil titolari tal-bonds. B’mod partikolari, somom li jirriżultaw mill-ħruġ ta’ dawn il-bonds għandhom jiġu investiti in konformità mal-liġi f’assi li, tul il-perjodu kollu tal-validità ta’ dawn il-bonds, ikunu jistgħu ikopru pretensjonijiet marbuta mal-bonds u li, fil-każ ta’ nuqqas min- naħa ta’ dak li jkun ħariġhom, ikunu użati fuq bażi ta’ prijorità għar-rimbors tal-prinċipal u l-ħlas ta’ l-imgħaxijiet akkumulati.Meta UCITS tinvesti aktar minn 5 % ta’ l-assi tagħha fil-bonds imsemmija fl-ewwel subparagrafu u maħruġa minn persuna/kumpannija waħda, il-valur totali ta’ dawn l-investimenti ma jistax jeċċedi 80 % tal-valur ta’ l-assi ta’ l-UCITS.Kif stabbilit fl-Artikolu 20 (1), l-Istati Membri għandhom jibagħtu lill-Kummissjoni lista tal-kategorija msemmija qabel ta’ bonds flimkien mal-kategoriji ta’ dawk awtorizzati li joħorġuhom skond il-liġijiet u l-arranġamenti ta’ sorveljanza msemmija fl-ewwel subparagrafu, biex joħorġu bonds li jikkonformaw mal-kriterji stabbiliti fuq. Notifika li tispeċifika l-istatus tal-ġaranziji offerti għandha tkun mehmuża ma’ dawn il-listi. Il-proċedura stabbilita fl-Artikolu 20(2) għandha tapplika.5. It-titoli trasferibbli msemmija fil-paragrafi 3 u 4 m’għandux jittieħed kont tagħhom għall-iskop li jiġi applikat il-limitu ta’ 40 % imsemmi fil-paragrafu 2.Il-limiti previsti fil-paragrafi 1, 2, 3 u 4 ma jistgħux ikunu kombinati, u għalhekk investimenti f’titoli trasferibbli maħruġa mill-istess korp imwettqa skond il-paragrafi 1, 2, 3 u 4 m’għandhom taħt l-ebda ċirkostanza jeċċedu f’total 35 % ta’ l-assi ta’ UCITS."L-Artikolu 2L-Istati Membri għandhom iġibu fis-seħħ il-miżuri neċessarji biex jikkonformaw ma’ din id-Direttiva sa l-istess dati bħal dawk previsti fid-Direttiva 85/611/KEE. Għandhom minnufih jinfurmaw lill-Kummissjoni bihom.L-Artikolu 3Din id-Direttiva hija indirizzata lill-Istati Membri.Magħmula fi Brussel, fit-22 ta’ Marzu 1988.Għall-KunsillIl-PresidentM. Bangemann[1] ĠU C 155, tal-21.6.1986, p. 4.[2] L-Opinjoni ppubblikata fil-ĠU Nru C 125, tal-11.5.1987, p. 162 u d-Deċiżjoni ta’ l-10 ta’ Frar 1988 (għadha mhix ippubblikata fil-Ġurnal Uffiċjali).[3] ĠU C 333, tad-29.12.1986, p. 10.[4] ĠU L 375, tal-31.12.1985, p. 3.--------------------------------------------------


title: Id-Direttiva tal-Kunsill ta’ l-20 ta’ Lulju 1976 dwar l-iffissar tal-livell massimu ta’ aċidu erukiku fiż-żjut u x-xaħmijiet maħsubin bħala tali għall-konsum mill-bniedem u fl-oġġetti ta’ l-ikel li fihom żjut u xaħmijiet miżjudin

text:
Avviż Legali Importanti

|

31976L0621

Official Journal L 202 , 28/07/1976 P. 0035 - 0037 Finnish special edition: Chapter 13 Volume 5 P. 0026  Greek special edition: Chapter 03 Volume 16 P. 0049  Swedish special edition: Chapter 13 Volume 5 P. 0026  Spanish special edition: Chapter 13 Volume 5 P. 0029  Portuguese special edition Chapter 13 Volume 5 P. 0029

		Id-Direttiva tal-Kunsillta’ l-20 ta’ Lulju 1976dwar l-iffissar tal-livell massimu ta’ aċidu erukiku fiż-żjut u x-xaħmijiet maħsubin bħala tali għall-konsum mill-bniedem u fl-oġġetti ta’ l-ikel li fihom żjut u xaħmijiet miżjudin(76/621/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Wara li kkunsidra l-opinjoni tal-Kumitat Ekonomiku u Soċjali [2],Billi l-amministrazzjoni ta’ dożi kbar ta’ żejt tal-kolza fuq annimali esperimentali wriet li din tipproduċi effetti mhux mixtieqa, iżda billi ma ġiex muri li dawn l-effetti jistgħu jseħħu fil-bniedem;Billi dawn l-effetti jidhru li jseħħu l-aktar minħabba l-aċidu erukiku, wieħed mill-komponenti ta’ dan iż-żejt;Billi żjut u xaħmijiet oħra fihom l-aċidu erukiku;Billi bħalissa għaddejja aktar riċerka dwar iż-żejt taż-żerriegħa tar-rapa u ż-żjut u xaħmijiet oħra, iżda bħala prekawzjoni l-inġestjoni ta’ l-aċidu eruċiku għandu jiġi ristrett sakemm ikunu magħrufin dawn ir-riżultati;Billi biex jintlaħaq dan l-għan għandu jiġi stabbilit livell massimu għall-kontenut erukiku taż-żjut u x-xaħmijiet, u l-oġġetti ta’ l-ikel li jkun ġie miżjud magħhom; Billi, iżda, huwa possibbli, bl-ebda riskju għas-saħħa tal-bniedem, li l-oġġetti ta’ l-ikel b’kontenut baxx ta’ xaħmijiet totali jiġu esklużi mill-iskop ta’ din id-Direttiva;Billi għal dan l-iskop, għandu jiġi adottat livell massimu, li jsir applikabbli mhux aktar tard mill-1 ta’ Lulju 1979, li fin-nuqqas ta’ informazzjoni xjentifika preċiża u definittiva dwar il-materja u wara li jiġi kkunsidrat l-iżvilupp kwalitattiv tal-produzzjoni taż-żerriegħa tal-kolza fil-Komunità, jiżgura l-protezzjoni tas-saħħa tal-bniedem;Billi, f’kull każ, il-livell ta’ l-aċidu erukiku ma għandux ikun aktar minn 10 % mill-1 ta’ Lulju 1977;Billi ċerti Stati Membri diġà stabbilew livelli massimi ta’ l-aċidu erukiku fir-rigward tat-tipi ta’ prodotti nvoluti u mudelli ta’ dieta skond il-ħtiġiet mitluba mill-protezzjoni tas-saħħa pubblika;Billi l-metodi tat-teħid tal-kampjuni u l-analiżi meħtieġa biex jiġi stabbilit il-livell ta’ l-aċidu erukiku fil-prodotti kkunsidrati huma miżuri ta’ implimentazzjoni ta’ natura teknika; billi l-adozzjoni tagħhom għandha tiġi fdata lill-Kummissjoni sabiex tissimplifika u tħaffef il-proċedura;Billi fil-każijiet kollha li fihom il-Kunsill jikkonferixxi lill-Kummissjoni l-awtorità li timplimenta regoli fir-rigward ta’ l-oġġetti ta’ l-ikel, għandha tiġi stabbilita proċedura li tistabbilixxi kooperazzjoni mill-qrib bejn l-Istati Membri u l-Kummissjoni fi ħdan il-Kumitat Permanenti dwar l-Oġġetti ta’ l-Ikel stabbilit bid-Deċiżjoni tal-Kunsill tat-13 ta’ Novembru 1969 [3],ADOTTA DIN ID-DIRETTIVA:Artikolu 1Din id-Direttiva għandha tapplika:(a) għaż-żjut, ix-xaħmijiet u t-taħlitiet tagħhom li huma maħsubin bħala tali għall-konsum tal-bniedem,(b) għall-oġġetti ta’ l-ikel komposti li jkunu ġew miżjudin bi żjut, xaħmijiet jew taħlitiet tagħhom u li l-kontenut globali tagħhom jaqbeż il-5 %; l-Istati Membri jistgħu, iżda, japplikaw ukoll id-dispożizzjonijiet ta’ din id-Direttiva għal dawn l-oġġetti ta’ l-ikel meta l-kontenut tax-xaħam tagħhom ikun daqs jew inqas minn 5 %.Artikolu 21. Mill-1 ta’ Lulju 1979 l-aktar tard, il-livell ta’ l-aċidu erukiku tal-prodotti li hemm referenza għalihom fl-Artikolu 1, ikkalkulat fuq il-livell totali ta’ l-aċidi grassi fil-komponent tax-xaħam, ma jistax ikun akbar minn 5 %.2. F’kull każ, mill-1 ta’ Lulju 1977, l-Istati Membri għandhom jistabbilixxu livell ta’ aċidu erukiku li ma jaqbiżx l-10 %.Artikolu 3Il-proċeduri tat-teħid tal-kampjuni u l-metodi ta’ l-analiżi meħtieġa biex jistabbilixxu l-livell ta’ l-aċidu erukiku tal-prodotti msemmija fl-Artikolu 1 għandhom jiġu stabbiliti skond il-proċedura mogħtija fl-Artikolu 5.Artikolu 41. Fejn Stat Membru, bħala riżultat ta’ informazzjoni ġdida jew ta’ stima mill-ġdid ta’ l-informazzjoni eżistenti magħmula minn meta tkun ġiet adottata d-Direttiva, ikollu raġunijiet dettaljati biex jistabbilixxi li l-livelli massimi ta’ l-aċidu erukiku stabbiliti fl-Artikolu 2 jipperikolaw is-saħħa tal-bniedem għalkemm dawn jikkonformaw mad-dispożizzjonijiet ta’ din id-Direttiva, dak l-Istat Membru jista’ temporanjament jissospendi jew jirrestrinġi l-applikazzjoni tad-dispożizzjonijiet imsemmija fit-territorju tiegħu. Għandu jinforma minnufih lill-Istati Membri l-oħra u lill-Kumissjoni b’dan u għandu jagħti raġunijiet għad-deċiżjoni tiegħu.2. Il-Kummissjoni għandha teżamina mill-aktar fis possibbli r-raġunijiet mogħtija mill-Istat Membru kkonċernat u għandha tikkonsulta lill-Istati Membri fil-Kumitat Permanenti dwar l-Oġġetti ta’ l-Ikel u imbagħad għandha tagħti l-opinjoni tagħha minnufih u tieħu l-miżuri li hemm bżonn.3. Jekk il-Kummissjoni tikkunsidra li jkun hemm bżonn ta’ emendi għad-Direttiva sabiex jiġu solvuti d-diffikultajiet imsemmija fil-paragrafu 1 u biex tiġi żgurata l-protezzjoni tas-saħħa tal-bniedem, għandha tagħti bidu għall-proċedura stabbilita fl-Artikolu 5, bil-ħsieb li dawn l-emendi jiġu adottati; l-Istat Membru li jkun adotta l-miżuri ta’ salvagwardja jista’ f’dak il-każ iżommhom sakemm l-emendi jidħlu fis-seħħ.Artikolu 51. Fejn għandha tiġi segwita l-proċedura stabbilita f’dan l-Artikolu, il-każ għandu jiġi riferut mingħajr dewmien lill-Kumitat Permanenti dwar l-Oġġetti ta’ l-Ikel stabbilit bid-Deċiżjoni tal-Kunsill tat-13 ta’ Novembru 1969 (minn issa ‘l quddiem magħruf bħala ‘il-Kumitat’) mill-President tiegħu, jew fuq l-inizzjattiva tiegħu stess jew fuq talba ta’ rappreżentant ta’ xi Stat Membru.2. Ir-rappreżentant tal-Kummissjoni għandu jissottometti abbozz tal-miżuri li għandhom jittieħdu lill-Kumitat. Il-Kumitat għandu jagħti l-opinjoni tiegħu dwar dak l-abbozz fil-limitu taż-żmien stabbilit mill-President wara li jikkunsidra l-urġenza tal-każ. L-opinjonijiet għandhom jiġu adottati b’maġġoranza ta’ 41 vot, bil-voti ta’ l-Istati Membri jiġu peżati hekk kif provdut fl-Artikolu 148(2) tat-Trattat. Il-President ma għandux jivvota.3. (a) Fejn il-miżuri maħsubin huma konformi ma’ l-opinjoni tal-Kumitat, il-Kummissjoni għandha tadotthom.(b) Jekk il-miżuri maħsubin mhumiex konformi ma’ l-opinjoni tal-Kumitat, jew jekk ma tingħata ebda opinjoni, il-Kummissjoni għandha tissottometti minnufih proposta lill-Kunsill dwar il-miżuri li għandhom jittieħdu. Il-Kunsill għandu jaġixxi b’maġġoranza kwalifikata.(ċ) Jekk, fi żmien tliet xhur mis-sottomissjoni tal-proposta, il-Kunsill ikun għadu ma ħax azzjoni, il-miżuri proposti għandhom jiġu adottati mill-Kummissjoni.Artikolu 6L-Artikolu 5 għandu japplika għal perjodu ta’ 18-il xahar mid-data li fiha l-materja tkun ġiet riferuta lill-Kumitat taħt l-Artikolu 5(1).Artikolu 71. Qabel l-1 ta’ Jannar 1977, l-Istati Membri għandhom jekk hemm bżonn jemendaw il-liġijiet tagħhom biex ikunu konformi mad-dispożizzjonijiet ta’ din id-Direttiva u għandhom jinfurmaw minufih lill-Kummissjoni.2. Il-liġijiet hekk emendati għandhom japplikaw għal dawk il-prodotti li l-ewwel tqegħdu fis-suq wara l-1 ta’ Lulju 1977 u l-1 ta’ Lulju 1979, rispettivament.Artikolu 8Din id-Direttiva hija indirizzata lill-Istati Membri.Magħmula Brussel, fl-20 ta’ Lulju 1976.Għall-KunsillIl-PresidentA.P.L.M.M. van der Stee[1] ĠU Ċ 280, 8.12.1975, p. 13.[2] ĠU Ċ 286, 15.12.1975, p. 39.[3] ĠU L 291, 29.11.1969, p. 9.--------------------------------------------------